recursal/SuperWikiNEXT-32B huggingface dataset:
**জাতীয় কিডনি রোগ ও ইউরোলজি ইনস্টিটিউট** (NIKDU) একটি সরকারি চিকিৎসা শিক্ষা প্রতিষ্ঠান ও হাসপাতাল। এটিতে বৃক্ক বা কিডনি এবং মূত্রতন্ত্রের রোগে আক্রান্ত রোগীদের বিশেষ সেবা প্রদান করা হয়। এটি ঢাকার শেরেবাংলা নগর থানায় অবস্থিত। এখানে বৃক্কের রোগীদের প্রাথমিক স্বাস্থ্যসেবা থেকে শুরু করে সব ধরনের চিকিৎসা, যেমন রক্তের ঝিল্লি বিশ্লেষণ বা হিমোডায়ালাইসিস (ডায়ালাইসিস) করে রক্তশোধন থেকে শুরু করে শেষ পর্যায়ে বৃক্ক বৈকল্য বা রেনাল ফেইলিউরের শিকার রোগীদেরও চিকিৎসা প্রদান করা হয়।

ইতিহাস
------

জাতীয় কিডনি রোগ ও ইউরোলজি ইনস্টিটিউট প্রকল্পের পরিকল্পনা করা হয় ১৯৯২ সালে এবং ১৯৯৫ সালে সরকার কর্তৃক এটি অনুমোদিত হয়। আনুষ্ঠানিকভাবে ২০০১ সালে ইন্সটিটিউটটির উদ্বোধন করা হয় এবং ২০০৩ সালে হাসপাতালের কার্যক্রম শুরু হয়। ২০০৩ সালের শেষের দিকে, সমস্ত স্টাফ পদ পূরণ করা হয় এবং ২০০৫ সালের দিকে প্রতিষ্ঠানটি সংস্থাপন মন্ত্রণালয় থেকে রাজস্ব হস্তান্তর পায়। প্রতিষ্ঠানটি ২০০৬ সালে প্রথম বিশ্ব কিডনি দিবস পালন করে।

তথ্যসূত্র
---------

1. ↑  "Dialysis for failing kidneys now at Tk400 only"। *Dhaka Tribune*। ২০১৬-১২-০১। সংগ্রহের তারিখ ২০২৩-০৪-২৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑
3. ↑  "Introduction - National Institute of Kidney Diseases & Urology (NIKDU)"। *nikdu.org.bd*। সংগ্রহের তারিখ ২০২৩-০৫-১৬।

বহিঃসংযোগ
---------


উইকিমিডিয়া কমন্সে **জাতীয় কিডনি রোগ ও ইউরোলজি ইনস্টিটিউট** সংক্রান্ত মিডিয়া রয়েছে।
**ভ্রমণ নিষেধাজ্ঞা** হলো সরকার কর্তৃক আরোপিত বিভিন্ন গতিশীলতা নিষেধাজ্ঞাগুলোর মধ্যে একটি। নিষেধাজ্ঞা সর্বজনীন বা নির্বাচনী উভয়ই হতে পারে। বিধিনিষেধগুলো ভৌগোলিক হতে পারে অথবা গন্তব্যের এখতিয়ার দ্বারা আরোপিত হতে পারে৷ এগুলো স্বতন্ত্র অবস্থার উপর ভিত্তি করেও হতে পারে, যেমন স্বাস্থ্য বা টিকাকরণ। কোভিড-১৯ মহামারী চলাকালীন, সরকার অন্য কয়েকটি বা সবগুলো দেশের বাসিন্দাদের প্রবেশ নিষিদ্ধ করে।

উদাহরণস্বরূপ, যদি নিউজিল্যান্ড দেশটিতে ভ্রমণের অনুমতি না দেওয়ার সিদ্ধান্ত নেয় এবং সরকার ভ্রমণ ভিসা দেওয়া বন্ধ করে দেয়, তাহলে বৈধ ভিসা ছাড়া অন্য দেশের নাগরিকরা প্রবেশ করতে পারবে না।

মহামারী
-------

কোভিড-১৯ ছড়িয়ে পড়ার কারণে, অনেক দেশ আন্তর্জাতিক এবং/অথবা অভ্যন্তরীণ ভ্রমণ সীমাবদ্ধ করে।

মার্কিন যুক্তরাষ্ট্র ভারত থেকে মার্কিন যুক্তরাষ্ট্রে আসা উড্ডয়ন নিষিদ্ধ করেছিল, যা ২০২১ সালের ৪ঠা মে থেকে পুনরায় শুরু হয়। তবে মার্কিন নাগরিক এবং যাদের স্থায়ী আবাসিক কার্ড রয়েছে তাদের জন্য ব্যতিক্রম।

মামলা
-----

সরকারের এটি করার অধিকার আছে কিনা তা নিয়ে অনেক বিতর্কের জন্ম হয়। মার্কিন যুক্তরাষ্ট্রে, একটি মামলা নির্বাহী আদেশ ১৩৭৬৯ কে চ্যালেঞ্জ করে, যা ৭টি মুসলিম সংখ্যাগরিষ্ঠ দেশ থেকে ভ্রমণ নিষিদ্ধ করেছিল।

আরও দেখুন
---------

* একটি দেশের দ্বারা অন্য দেশের সকল নাগরিকের প্রবেশ প্রত্যাখ্যান
* চলাফেরার স্বাধীনতা
* *পার্সোনা নন গ্রাটা*, একটি কূটনৈতিক ব্যবস্থা, যা একজন ব্যক্তিকে একটি দেশে প্রবেশ বা থাকতে নিষেধ করে
* নির্বাহী আদেশ ১৩৭৬৯, মার্কিন যুক্তরাষ্ট্রে প্রবেশের উপর সরকারি নিষেধাজ্ঞা, (কার্যকর ২৭ জানুয়ারী, ২০১৭)
* নির্বাহী আদেশ ১৩৭৮০, মার্কিন যুক্তরাষ্ট্রে প্রবেশের উপর সরকারি নিষেধাজ্ঞা, (কার্যকর ১৬ মার্চ, ২০১৭)
* কিউবার বিরুদ্ধে মার্কিন যুক্তরাষ্ট্রের নিষেধাজ্ঞা, কিউবার উপর মার্কিন যুক্তরাষ্ট্রের আরোপিত ভ্রমণ, বাণিজ্যিক, অর্থনৈতিক এবং আর্থিক নিষেধাজ্ঞা।
* যেসব দেশ ইসরায়েলি পাসপোর্ট গ্রহণ করে না
* কোভিড-১৯ মহামারী সম্পর্কিত ভ্রমণ নিষেধাজ্ঞা
* রোগের বিস্তার রোধ করার জন্য প্রতিরক্ষামূলক জব্দ করা

তথ্যসূত্র
---------

1. ↑  "U.S. Will Impose New Ban On Travel From India As Coronavirus Rages"। *NPR.org* (ইংরেজি ভাষায়)। সংগ্রহের তারিখ ২০২১-০৫-০৮।
ভ্রাংগেল দ্বীপ
**ভ্রাংগেল দ্বীপ** (রুশ: о́стров Вра́нгеля *অস্ত্রভ্‌ ভ্‌রাঙ্গেলিয়া*) রাশিয়ার উত্তর-পূর্ব প্রান্তসীমার একটি দ্বীপ। এটি উত্তর মহাসাগরে পূর্ব সাইবেরীয় সাগর এবং চুক্‌চি সাগরের মধ্যভাগে, ১৮০ ডিগ্রী দ্রাঘিমারেখার ঠিক উপরে অবস্থিত। এ কারণে আন্তর্জাতিক তারিখরেখাকে দ্বীপটির পাশ দিয়ে সরিয়ে স্থাপন করা হয়েছে। দ্বীপটি দ্য লং প্রণালীর মাধ্যমে মূল এশীয় ভূখণ্ড থেকে বিচ্ছিন্ন। দ্বীপটি ১২৫ কিমি প্রশস্ত এবং এর আয়তন ৭,৬০০ কিলোমিটার। দ্বীপের মধ্যভাগে পূর্ব-পশ্চিমে ৎসেন্ত্রালনিয়ে পর্বতমালা প্রসারিত। এর সর্বোচ্চ শৃঙ্গ সোভেতস্কায়া পর্বত সমুদ্রসমতল থেকে প্রায় ১,০৯৬ মিটার উঁচুতে উঠে গেছে। দ্বীপের উত্তর ও দক্ষিণভাগে উপকূলীয় সমভূমি আছে। এখানে সীল মাছ, লেমিং নামের ইঁদুর জাতীয় প্রাণী ও মেরু ভল্লুকেরা ব্যাপকভাবে বংশবিস্তার করে। ভ্রাংগেল দ্বীপের সবচেয়ে কাছের স্থলভাগ হল ৬০ কিলোমিটার পূর্বে অবস্থিত হেরাল্ড দ্বীপ।

১৮২০-এর দশকের শুরুতে রুশ অভিযাত্রী ফের্ডিনান্ড ফন ভ্রাংগেল দ্বীপটি খোঁজার চেষ্টা চালিয়ে ব্যর্থ হন। তার আগে সাইবেরিয়ার আদিবাসীরা দ্বীপটি দেখতে পেয়েছিল। ১৮৭৬ সালে মার্কিন তিমিশিকারী টমাস লং দ্বীপটির দেখা পান এবং ভ্রাংগেলের সম্মানে দ্বীপটির নামকরণ করেন। ১৯১১ সালে রাশিয়া থেকে এখানে একটি অভিযান দল পাঠানো হয় এবং ১৯১৬ সালে রুশ ৎসার সরকার এটি দাবী করে। ১৯২১ সালে কানাডায় জন্ম নেওয়া অভিযাত্রী ভিহিয়াল্মুর স্টেফানসন এখানে একটি দল পাঠান, যাতে দ্বীপটি ব্রিটেনের জন্য দাবী করা যায়। কিন্তু একজন বাদে দলের বাকি সবাই মৃত্যুমুখে পতিত হয়। ১৯২৩ সালে মার্কিন যুক্তরাষ্ট্র এখানে ইনুইট আদবাসীদের দিয়ে একটি বসতি স্থাপন করায়, কিন্তু ১৯২৪ সালে রাশিয়ার একটি জাহাজ এদেরকে বলপূর্বক এখান থেকে সরিয়ে দেয়। ১৯২৬ সালে সোভিয়েত ইউনিয়ন এখানে একটি স্থায়ী উপনিবেশ স্থাপন করে। বর্তমানে এখানে একটি বাণিজ্যকেন্দ্র এবং একটি জলবায়ু স্টেশন আছে। এটি প্রশাসনিকভাবে চুকোৎকা স্বশাসিত অক্রুগ-এর অন্তর্গত। দ্বীপের দক্ষিণভাগে চুকচি জাতির লোকদের দুইটি স্থায়ী জেলে লোকালয় আছে।
চেলসির ভেষজ বাগান, ১৬৭৩ সালে লন্ডনে "ঔষধ প্রস্তুতকারকদের সংগঠনের বাগান" ("Garden of the Society of Apothecaries") হিসেবে ের যাত্রা শুরু হয়। প্রথমে এটি ওয়েস্টমিনিস্টারে ছিল, পরে  এর গাছগুলোকে ১৬৭৬ সালে চেলসিতে নিয়ে যাওয়া হয়।
ভেষজ উদ্যানের ফটক, অক্সফোর্ড
**ভেষজ উদ্যান** হচ্ছে এমন একধরনের বাগান যাতে শুধু ঔষধি উদ্ভিদ লাগানো হয়। এই বাগানগুলো থেকেই পরে উদ্ভিদ উদ্যানের সূচনা হয়।

ইতিহাস
------

আধুনিক উদ্ভিদ উদ্যানগুলোর পূর্বসূরি ছিল মধ্যযুগীয় ভেষজ উদ্যান যা সম্রাট শার্লেমাইন এর আমলে প্রথম সৃষ্ট হয়। বর্তমানকালের উদ্যানগুলো নানা ভাগে বিভক্ত থাকে, যার একটি অংশে থাকে ভেষজ উদ্ভিদ, এই অংশের নাম ভেষজ উদ্যান বা *হারবুলারিস* বা *হরতাস মেডিকাস (herbularis or hortus medicus)*। পোপ পঞ্চম নিকোলাস ভ্যাটিকান এর কিছু জমিতে আলাদা করে ভেষজ উদ্যান গড়ে তোলেন, যা উদ্ভিদবিজ্ঞানের শিক্ষাকে উৎসাহিত করে। এই উদ্ভিদ উদ্যানই পরবর্তীকালের ১৫৪০ এ নির্মিত পাদুয়া এবং পিসার বিশ্ববিদ্যালয়ের উদ্যানের অগ্রদূত। প্রথমদিকের উদ্ভিদ উদ্যানগুলো তৈরি হত চিকিৎসাশাস্ত্রের সাথে সম্পর্কিত ব্যক্তিদের তত্ত্বাবধানে। প্রকৃতিবিশারদ উইলিয়াম টার্নার কোলোন, ওয়েলস এবং ক্যু তে ভেষজ উদ্যান গড়ে তোলেন। তিনি কেমব্রিজ বিশ্ববিদ্যালয়ে নিজ তত্ত্বাবধানে একটি ভেষজ উদ্যান গড়ে তোলার আবেদন জানিয়ে লর্ড বার্গলে কে চিঠিও লিখেছিলেন। ১৫৯৭ সালে ভেষজ বিশেষজ্ঞ জন জেরার্ড এর লেখা *হারবাল, বা জেনারেল হিস্টোরি অফ প্ল্যান্টস* কে বলা হয় ভেষজ উদ্যানের ক্যাটালগ। এতে প্রায় ১,০৩০ রকম ভেষজ উদ্ভিদের উল্লেখ আছে, এই সব উদ্ভিদ তার হলবর্নের ভেষজ উদ্যানে ছিল। ১৬৩২ সালে অক্সফোর্ডের উদ্যান গড়ে তুলেছিলেন ড্যানবির ১ম আর্ল, হেনরি ড্যানভারস, তার সাথে তত্ত্বাবধায়ক হিসেবে ছিলেন জ্যাকব বোবার্ট দ্য এল্ডার। এই উদ্যানের সূচনা হয়েছিল ওয়েস্টমিনিস্টারে,  পরে একে চেলসিতে নিয়ে যাওয়া হয়। ঔষধ প্রস্তুতকারকেরা চেলসির ভেষজ বাগান তৈরি করেন ১৬৭৩ সালে। *দ্য গার্ডেনারস ডিকশনারি* এর লেখক ফিলিপ মিলার এই উদ্যানের পরিচালক ছিলেন। ১৬৭৬ সাল থেকে এডিনবরা বিশ্ববিদ্যালয়ের উদ্ভিদবিজ্ঞানের অধ্যাপকেরা এই বাগানের প্রতিরক্ষকের  ("Keeper of the Physic Garden") দায়িত্ব পালন শুরু করেন।
প্রথম দিকের কিছু ভেষজ উদ্যান হল:

* ১৩৩৪, ভেনিসের সালেরনোতে, ম্যাথুস সিলভাটিকাসের প্রতিষ্ঠিত
* ১৫৪৪, পিসা, কোসিমো দে' মেডিকি এর বানানো, যার প্রথম দুইজন পরিচালক ছিলেন লুকা ঘিনি এবং আন্দ্রিয়া সেসালপিনো।
* ১৫৪৫, পাদুয়া
* ১৫৪৭, বোলোগনা, ঘিনির প্রতিষ্ঠিত
* ১৫৬০, জুরিখ, কনরাড গেসনারের প্রতিষ্ঠিত
* ১৫৭০, প্যারিস
* ১৫৭৭, লেইডেন, ক্যারোলাস ক্লুসিয়াসের পরিচালনায়
* ১৫৮০, লেইপজিগ
* ১৫৯৩, মন্টপেলিয়ার, ৪র্থ হেনরির প্রতিষ্ঠা

আরও দেখুন
---------

* Cowbridge Physic Garden, Vale of Glamorgan, Wales
* *Edinburgh Physic Garden* (or *Physical Garden*), now the Royal Botanic Garden Edinburgh, Scotland
* Provand's Lordship - the physic garden in Glasgow.

তথ্যসূত্র
---------
**তোণ্ডিয়ারপেট** দক্ষিণ ভারতের তামিলনাড়ু রাজ্যের চেন্নাই জেলার উত্তর দিকে অবস্থিত একটি আবাসিক অঞ্চল।

নামকরণ
------

এই এলাকার নাম এসেছে উনবিংশ শতাব্দীর খ্যাতনামা তামিল মুসলিম ধর্মপ্রচারক কুনঙ্গুড়ি মস্তান সাহেব মহাশয়ের থেকে। তার জন্মস্থান বর্তমান রামনাথপুরম জেলার তোণ্ডি অঞ্চলে। তিনি চেন্নাই নিকট "লেব্বাই কাডু" নামে পরিচিত একটি স্থানে ধ্যানস্থ হন। স্থানীয়রা তাঁকে "তোণ্ডিয়ার"‌ নামে ডাকতেন, যার অর্থ তোণ্ডি থেকে আগত। পরে লেব্বাইকাডু তোণ্ডিয়ারপেট নামে পরিচিত হয়।

অবস্থান
-------

এই লোকালয়টি চেন্নাইয়ের উত্তর দিকে বঙ্গোপসাগরের কাছাকাছি অবস্থিত। এটি চেন্নাই জর্জ টাউনের উত্তর পার্শ্বস্থ। চেন্নাই আন্তর্জাতিক বিমানবন্দর এখান থেকে প্রায় ২৬ কিলোমিটার দূরে অবস্থিত। চেন্নাই শহরতলি রেলওয়ের উত্তর শাখার অন্তর্গত তোণ্ডিয়ার রেলওয়ে স্টেশন ও চেন্নাই মেট্রোর তোণ্ডিয়ার মেট্রো স্টেশন এই লোকালয়ে অবস্থিত।

অর্থনীতি
--------

বাণিজ্য ও বিপণন তোণ্ডিয়ারপেটের অর্থনৈতিক উৎস। এছাড়া এখানে রয়েছে বিভিন্ন প্রস্তুতকারক ও বিতরন এন্টারপ্রাইজ। এই এলাকায় রয়েছে গহনা প্রস্তুতকারক এবং সিল্কের কুটির শিল্পের একাধিক দোকান। চেন্নাইয়ের মৎস্য ক্রয় বিক্রয়ের মূল কেন্দ্রটি এখানৈ অবস্থিত।

তথ্যসূত্র
---------

1. ↑
2. ↑  V, Sriram (৩ সেপ্টেম্বর ২০১৩)। "To sing like Mastan Sahib"। *The Hindu*। সংগ্রহের তারিখ ৬ নভেম্বর ২০১৮।
ঢাকার রায়েরবাজারে শহীদ বুদ্ধিজীবী স্মৃতিসৌধ।
**রায়ের বাজার** বাংলাদেশের রাজধানী ঢাকার একটি সুপরিচিত এলাকা। এটি সাধারণত শহরের ঐতিহাসিক এলাকাগুলির মধ্যে একটি হিসাবে বিবেচিত। রায়ের বাজার ঔপনিবেশিক আমলে সম্ভবত ১৯ শতকে স্থাপিত হয়। কুমোররাই প্রথম এখানে তুরাগ নদীর পাশে বসবাস শুরু করে। এই স্থানটি সম্ভবত রায় নামক কারো নামে নামকরণ করা হয়েছিল। নদীর তিরবর্তী হওয়ায় এই এলাকায় হাঁড়িপাতিল তৈরিতে ব্যবহৃত কাদামাটি খুঁজে পাওয়া সহজ ছিল এবং নৌকায় করে তা ছড়িয়ে দেওয়া হতো।

অবস্থান
-------

রায়ের বাজার বদ্ধভূমি ঢাকা জেলার বেড়িবাধ এলাকার কাছে মোহাম্মদপুরে অবস্থিত। এই এলাকাটি মূলত তুরাগ নদীর সম্প্রসারিত এলাকা। ১৯৯৬ সালের ১৪ ডিসেম্বর বঙ্গবন্ধু কন্যা প্রধানমন্ত্রী শেখ হাসিনা এখানে শহীদ বুদ্ধিজীবী স্মৃতিসৌধ স্থাপন করেন। যা ১৯৯৯ সালে সম্পন্ন হয়।

ইতিহাস
------

মুঘল আমলে এই স্থানটি মৃৎশিল্পের জন্য বিখ্যাত ছিল এবং এই অঞ্চলের অধিকাংশ কুমোররাই রায়ের বাজারে বাস করত, কারণ এখানে বিখ্যাত *লাল মাটি* প্রচুর পাওয়া যেত। মুঘল ও ব্রিটিশ ঔপনিবেশিক আমলে লাল কাদামাটি আশেপাশে পাওয়া যেত না। ফলে রায়ের বাজারের মৃৎশিল্পীদের এই লাল মাটি দিয়ে কাজ করার ঐতিহ্য রয়েছে। ডক্টর ওয়াইজের মতে, এই স্থানটি মুঘল আমলে "কুমারতলী" নামে পরিচিত ছিল।

১৯৭১ সালের ১৪ ডিসেম্বর রাতে ঢাকায় বাংলাদেশের অধ্যাপক, সাংবাদিক, চিকিৎসক, শিল্পী, প্রকৌশলী, লেখকসহ অনেক বুদ্ধিজীবীকে আবদ্ধ করা হয়। তাদের চোখ বেঁধে মিরপুর, মোহাম্মদপুর, নাখালপাড়া, রাজারবাগসহ শহরের বিভিন্ন স্থানে টর্চার সেলে নিয়ে যাওয়া হয়। পরে তাদের মৃত্যুদণ্ড কার্যকর করে রায়েরবাজারে জলাভূমিতে ফেলে দেওয়া হয়।

শহীদ বুদ্ধিজীবী স্মৃতিসৌধ
-------------------------

একাত্তরের শহীদ বুদ্ধিজীবীদের স্মরণে এখানে একটি স্মৃতিসৌধ তৈরি করা হয়। 'আল-বদর' এবং 'আল-শামস' গ্রুপ পশ্চিম পাকিস্তান সেনাবাহিনীকে বুদ্ধিজীবীদের খুঁজে বের করতে সাহায্য করে এবং রাতে তাদের এবং আরও অনেক নিরীহ মানুষকে হত্যা করে। হত্যাকাণ্ডের পর তারা লাশ এনে রায়ের বাজারের জলাভূমিতে ফেলে দেয়। মুক্তিযুদ্ধের পর ঢাকার জনগণ জানতে পারে যে, এখানে অনেক বড় বড় বুদ্ধিজীবী ও নিরীহ মানুষের মৃতদেহ স্তূপ করে রাখা হয়েছে।" শহীদ বুদ্ধিজীবী স্মৃতিসৌধ হল একাত্তরের শহীদ বুদ্ধিজীবীদের স্মরণে নির্মিত স্মৃতিসৌধ। স্মৃতিসৌধটি রায়ের বাজারে বদ্ধভূমিতে নির্মিত।

* রায়ের বাজার বদ্ধভূমি স্মৃতিসৌধরায়ের বাজার বদ্ধভূমি স্মৃতিসৌধ
* রায়ের বাজার বদ্ধভূমি স্মৃতিসৌধরায়ের বাজার বদ্ধভূমি স্মৃতিসৌধ
* রায়ের বাজার বদ্ধভূমি স্মৃতিসৌধরায়ের বাজার বদ্ধভূমি স্মৃতিসৌধ
* শহীদ বুদ্ধিজীবী স্মৃতিস্তম্ভ, রায়েরবাজারশহীদ বুদ্ধিজীবী স্মৃতিস্তম্ভ, রায়েরবাজার

তথ্যসূত্র
---------

1. 1 2 3  Muntasir Mamun, Dhaka: Smriti Bismritir Nogory, Volume-2, Pg- 196, Annana Publications.
2. ↑  Cultural Survey of Bangladesh, Asiatik Society, Architecture, Pg-539, Asiatik Society of Bangladesh
3. ↑  Cultural Survey of Bangladesh, Asiatik Society, Living Tradition, Sec-1, Ch-5, Pg-109, Asiatik Society of Bangladesh.
4. ↑  Muntasir Mamun, Dhaka: Smriti Bismritir Nogory, Volume-1, Pg- 65, Annana Publications.

বহিঃসংযোগ
---------

* ঐতিহাসিক স্থান, জাতীয় পর্যটন সংস্থা, বাংলাদেশ সরকার
**রায়ান রাকেশ রামদাস** (ইংরেজি: Ryan Ramdass; জন্ম: ৩ জুলাই, ১৯৮৩) ওগলি এলাকায় জন্মগ্রহণকারী ইন্দো-গায়ানীয় বংশোদ্ভূত সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ২০০০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে গায়ানা দলের প্রতিনিধিত্ব করেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। এছাড়াও, মাঝে-মধ্যে উইকেট-রক্ষণের দায়িত্ব পালনসহ ডানহাতে অফ ব্রেক বোলিংয়ে পারদর্শী ছিলেন **রায়ান রামদাস**।

প্রথম-শ্রেণীর ক্রিকেট
---------------------

২০০৪ সাল থেকে ২০০৫ সাল পর্যন্ত অত্যন্ত সংক্ষিপ্ত সময়ের জন্যে রায়ান রামদাসের প্রথম-শ্রেণীর খেলোয়াড়ী জীবন চলমান ছিল। ছোটখাটো গড়নের অধিকারী রায়ান রামদাস ডানহাতি ব্যাটসম্যান ছিলেন। ১১ বছর বয়সে এভারেস্ট ক্রিকেট ক্লাবে যোগদান করেন। তার পিতা রয় রামদাস আশির দশকে উইকেট-রক্ষক হিসেবে ভালো খেললেও গায়ানা দলে খেলার সুযোগ পাননি। রয় রামদাসও এভারেস্ট ক্রিকেট ক্লাবে খেলেছিলেন।

২০০৪ সালে প্রথম-শ্রেণীর ক্রিকেটে রায়ান রামদাসের অভিষেক পর্ব সম্পন্ন হয়। ওয়েস্ট ইন্ডিজ বি-দলের সদস্যরূপে কেনিয়া দলের বিপক্ষে খেলেন। এরপর, ঐ বছরেই সেমি-ফাইনালে বার্বাডোসের বিপক্ষে গায়ানার সদস্যরূপে প্রথম-শ্রেণীর ক্রিকেটে অভিষেক ঘটে তার। অভিষেক খেলাতেই অর্ধ-শতরানের ইনিংস খেলেন তিনি।

জানুয়ারি, ২০০৫ সালে গায়ানায় ১০০ বছরের মধ্যে ভয়াবহ বন্যা হয়। রায়ানের পারিবারিক পোল্ট্রি ব্যবসায়ও এর রেশ পড়ে। তাসত্ত্বেও, তার মনোবলে চিড় ধরেনি। দলের পক্ষে খেলা চালিয়ে যান। এ পর্যায়ে কেনসিংটন ওভালে বার্বাডোসের বিপক্ষে ১৪৪ রানের অপরাজিত ইনিংস খেলেন। এটিই তার প্রথম-শ্রেণীর ক্রিকেটে ব্যক্তিগত সর্বোচ্চ রানের ইনিংস ছিল।

শ্রীলঙ্কায় ওয়েস্ট ইন্ডিজ এ-দলের সদস্যরূপে সুন্দর খেলেন। ফলশ্রুতিতে, ওয়েস্ট ইন্ডিজের সদস্যরূপে শ্রীলঙ্কা গমনার্থে তাকে দলে রাখা হয়।

আন্তর্জাতিক ক্রিকেট
-------------------

সমগ্র খেলোয়াড়ী জীবনে একটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন রায়ান রামদাস। ২২ জুলাই, ২০০৫ তারিখে ক্যান্ডিতে স্বাগতিক শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। এছাড়াও, ২ আগস্ট, ২০০৫ তারিখে ডাম্বুলায় একই দলের বিপক্ষে একটিমাত্র একদিনের আন্তর্জাতিকে অভিষেক ঘটে তার।

তথ্যসূত্র
---------

1. ↑  List of West Indies Test Cricketers
2. ↑  "West Indies – Test Batting Averages"। ESPNCricinfo। সংগ্রহের তারিখ ১২ অক্টোবর ২০২০।

আরও দেখুন
---------

* দিনেশ রামদিন
* এলডিন ব্যাপটিস্ট
* এক টেস্টের বিস্ময়কারী
* ওয়েস্ট ইন্ডিয়ান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা
* ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে রায়ান রামদাস উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে রায়ান রামদাস  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**ভৈসুন্দা রাজ্য**, (যা **ভৈসউন্দা** নামেও পরিচিত) ছিলো ব্রিটিশ শাসিত ভারতে অবস্থিত একটি অ-তোপ সেলামী দেশীয় রাজ্য, বর্তমান ভারতে এটি উত্তরপ্রদেশ রাজ্যের চিত্রকূট জেলায় অবস্থিত৷ এটি মধ্য ভারত এজেন্সির বাঘেলখণ্ড এজেন্সির অন্তর্ভুক্ত ছিলো৷

ইতিহাস
------

১৮১২ খ্রিস্টাব্দে কালিঞ্জর (কলঞ্জর) পরিবারের সদস্যগণ ভৈসুন্দা রাজ্যের পত্তন ঘটান৷ এটি ছিলো ব্রিটিশ ভারতের বাঘেলখণ্ড এজেন্সির অন্তর্গত কলঞ্জর চৌবে জায়গীরগুলির একটি৷

কার্যকরী ভাবে ভৈসুন্দা জায়গীরের সমস্ত স্থায়ী বাসিন্দাই ধর্মীয়ভাবে হিন্দু ছিলেন৷ রাজ্যটির সদর ছিলো ২৫॰১৮' উত্তর অক্ষাংশ ও ৮০॰৪৮' পূর্ব দ্রাঘিমায় অবস্থিত ভৈসুন্দা গ্রাম৷ ১৯৪৮ খ্রিস্টাব্দে ভারতের স্বাধীনতার এক বছর পরে রাজ্যটি ভারতীয় অধিরাজ্যে যোগদান করে এটিকে বিন্ধ্যপ্রদেশের অন্তর্ভুক্ত করা হয়৷ আবার ১৯৫৬ খ্রিস্টাব্দে রাজ্যপুনর্গঠনের সময়ে এটি উত্তরপ্রদেশ রাজ্যের অংশীভূত করা হয়৷

### শাসকবর্গ

ভৈসুন্দা দেশীয় রাজ্যের শাসকগণের প্রথমিক উপাধি ছিলো 'চৌবে' তবে ১৮৮৫ খ্রিস্টাব্দের পর তারা 'রাও চৌবে' উপাধিতে ভূষিত হন৷

#### চৌবে

* ১৮১২ - ১৮২৯ নেবল কিশোর
* ১৮২৯ - ১৮.. আচার্য সিং
* ১৮২৯ - ১৮৪০ জিরাট প্রসাদ -রাজ প্রতিনিধি
* ১৮৪০? - ১০ অক্টোবর ১৮৮৫ তীর্থ প্রসাদ

#### রাও চৌবে

* ১০ অক্টোবর ১৮৮৫ - ৮ জানুয়ারি ১৯১৬ ছত্রশাল প্রসাদ
* ১০ অক্টোবর ১৮৮৫ - ১৮৯৬ ... -রাজ প্রতিনিধি
* ৮ জানুয়ারি ১৯১৬ - ৪ নভেম্বর ১৯১৬ ভরত প্রসাদ
* ৪ নভেম্বর ১৯১৬ - ১৯৪৭ গোবিন্দ প্রসাদ

তথ্যসূত্র
---------

1. ↑  David P. Henige (২০০৪)। *Princely states of India: a guide to chronology and rulers*। Orchid Press। পৃষ্ঠা 22। আইএসবিএন 978-974-524-049-0।
2. ↑  Great Britain India Office. *The Imperial Gazetteer of India.* Oxford: Clarendon Press, 1908
3. ↑  Indian Princely States
হাতে ঠেসে, চেপে মাখা ময়দার তাল বানানো হচ্ছে
আটার মাখা তাল বেলন দিয়ে চ্যাপ্টা করে রুটি বানানোর জন্য তৈরি করা হচ্ছে
**মাখা ময়দার তাল** বা সংক্ষেপে **ময়দার তাল** বলতে শস্যদানার ময়দা (মিহি প্রক্রিয়াজাত গুঁড়া) দিয়ে তৈরি মোটা, পুরু, নমনীয়, কদাচিৎ চটচটে আঠালো ও স্থিতিস্থাপক লেইকে বোঝায়। সাধারণত ময়দার সাথে সামান্য পরিমাণ পানি (জল) এবং প্রয়োজনে অন্য কোনও তরল (যেমন দুধ) হাত, উপকরণ বা যন্ত্রের সাহায্যে ফেটিয়ে, মাখিয়ে, মিশিয়ে, ঠেসে, চেপে, পিষে মাখা ময়দার তাল প্রস্তুত করা হয়। কখনও কখনও এর মধ্যে গাঁজনের জন্য ইস্ট (এক ধরনের ছত্রাকের গুঁড়া/মিশ্রণ) অথবা অন্য কোনও ধরনের খামির ব্যবহার করা হয়, যাতে তালটি কিছু সময় রেখে দিলে এর ভেতরের খামির থেকে বায়বীয় পদার্থ বের হয়ে সেটি ফুলে ওঠে। এছাড়া এতে বিভিন্ন ধরনের স্নেহ পদার্থ (তেল, ঘি, ময়ান), স্বাদগন্ধবর্ধক উপাদান, লবণ, চিনি, মধু, ডিম, ইত্যাদি যোগ করা হতে পারে। পানি বেশি থাকলে ময়দার তাল বেশি স্থিতিস্থাপক হয়, আর ময়ান বা স্নেহ পদার্থ বেশি থাকলে বেশি খাস্তা ও রান্নার পরে বেশি মচমচে হয়। ব্যবহৃত উপাদান, খামির, মেশানোর পদ্ধতি (দ্রুত নাকি বহুক্ষণ ঠেসে ও ফুলিয়ে), এবং রান্না বা সেঁকার পদ্ধতির উপর ভিত্তি করে মাখা ময়দার তাল বিভিন্ন প্রকারের হতে পারে।

বহু বিভিন্ন প্রকারের খাবার প্রস্তুত করার জন্য মাখা ময়দার তাল বানানো ও সেটিকে বিশেষ আকার প্রদান করার দরকার হয়। বিশেষ করে রুটি, পাঁউরুটি, বা রুটি-ভিত্তিক পদ রান্নার জন্য এটি আবশ্যক। এছাড়া নানরুটি, বিস্কুট, কেক বা পিঠা, কুকি (মিষ্টি কেক-সদৃশ বিস্কুট), ডুমো, পুরি, ফুলুরি, নুড্‌ল, পাস্তা, পেস্ট্রি (ময়দার লেচির বিভিন্ন পদ), পিৎজা (ময়দার গোলাকৃতি চ্যাপ্টা পাতলা সেঁকা লেচি), পকৌড়া বা বড়ার (পাইয়ের) শক্ত আবরণ এবং এই জাতীয় পদ তৈরিতেও মাখা ময়দার তাল ব্যবহার করা হয়। মাখা ময়দার তাল বিভিন্ন ধরনের শস্যদানার ময়দা থেকে প্রস্তুত করা হতে পারে, তবে বেশিরভাগ সময়েই গমের ময়দা বা আটা ব্যবহার করা হয়। এছাড়া ভুট্টা, চাল, রাই, শুঁটি, কাঠবাদাম এবং বিশ্ব জুড়ে ব্যবহৃত আরও অন্যান্য খাদ্যশস্য ও ফসলের দানা থেকে প্রাপ্ত ময়দাও ব্যবহৃত হতে পারে।
**গনোম ডিসপ্লে ম্যানেজার** (**জিডিএম**) হলো ওয়েল্যান্ড ও এক্স১১ উইন্ডো সিস্টেমের জন্য ডিসপ্লে ম্যানেজার(গ্রাফিক্যাল লগইন প্রোগ্রাম)।

উবুন্টু ৮.০৪ এ জিডিএম
ডিফল্টভাবে এক্স উইন্ডো সিস্টেম এক্সডিএম ডিসপ্লে ম্যানেজার ব্যবহার করে। যাইহোক, এক্সডিএম ইশ্যু সমাধানে কনফিগারেশন ফাইল সম্পাদনা করার প্রয়োজন হয়। কিন্তু জিডিএমে ব্যবহারকারী কমান্ড-লাইন ব্যতীত সেটিং ট্রাবলশুট বা পরিবর্তন করতে পারে।

সফটওয়্যার স্থাপত্য
-------------------

জিডিএম ডিসপ্লে ম্যানেজার এটাচড ও রিমোট ডিসপ্লে ব্যবস্থাপনার জন্যে সবগুলো গুরুত্বপূর্ণ সমস্ত ফিচারই ব্যবহার করে। জিডিএম স্ক্র‍্যাচ থেকে লেখা হয়েছে, এবং এক্সডিএম বা এক্স কমসোর্টিয়াম কোডের কিছুই এতে নেই।

### উপাদান

জিডিএম নিন্মোক্ত উপাদানগুলো সহিত গঠিত:

* চুজার – সংযুক্ত ডিসপ্লেতে দূরবর্তী ডিসপ্লে ব্যবস্থাপনার জন্যে রিমোট হোস্ট নির্বাচনের একটি প্রোগ্রাম (gdm-host-chooser)
* গ্রিটার – গ্রাফিজ্যাল লগইন উইন্ডো (গ্নোম শেল কর্তৃক সরবরাহকৃত)
* প্লাগেবল অথেন্টিকেশন মডিউল (পিএএম)
* এক্স ডিসপ্লে ম্যানেজার কন্ট্রোল প্রটোকল (এক্সডিএমসিপি)

তথ্যসূত্র
---------

1. ↑  "জিডিএম ডকুমেন্টেশন"।

বহিসংযোগ
--------


উইকিমিডিয়া কমন্সে **গ্নোম ডিসপ্লে ম্যানেজার** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট উইকিউপাত্তে এটি সম্পাদনা করুন
**জাভেদ ইকবাল উমার** (1956 – ৮ অক্টোবর ২০০১) একজন বহুঘাতক বা সিরিয়িাল কিলার এবং শিশু যৌন নিপিড়ক ও ৬ থেকে ১৬ বছর বয়সী ১০০ জন বালকের হত্যাকারী। শ্বাসরোধ করে হত্যা করার পর ইকবাল মৃতদেহগুলোকে টুকরো টুকরো করতেন এবং এসিডে ডুবিয়ে রাখতেন। পরে এসিডের ভিতরে দ্রবিভূত হয়ে যাওয়া মৃতদেহ নদীতে ফেলে দিয়ে সমস্ত প্রমাণ গোপন করতেন। বিচারে তাকে দোষী সাব্যস্ত করা হয়। দন্ডাদেশে সে যেভাবে বালকদেরকে হত্যা করেছে ঠিক সেই ভাবে তার মৃত্যু কার্য়কর করার নির্দেশ দেয়া হয়। অর্থাৎ, মৃতদের পিতামাতাদের সম্মুখে তাকে শ্বাসরোধ করে তাকে হত্যা করার পর তার দেহকে একশত টুকরো করার পর (প্রতিটি খুনের জন্য একটি করে) এসিডে পূর্ণ পাত্রে ডুবিয়ে রাখার নির্দেশ দেয়া হয়। কিন্তু মৃত্যুদন্ড কার্য়কর করার পূর্বেই সে কারাগারের অভ্যন্তরে আত্মহত্যা করে।

প্রাথমিক জীবন
-------------

ব্যাবসায়ী পিতার আট সন্তানের মধ্যে ইকবাল ছিলেন ষষ্ঠ। তিনি লাহোরের রেলওয়ে রোডে অবস্থিত, সরকারী ইসলামিয়া কলেজে লেখাপড়া করেন। ১৯৭৮ সালে ছাত্র থাকা অবস্থায় তিনি স্টিল রিকাস্টিং এর ব্যবসা শুরু করেন। তিনি পিতার ক্রয়কৃত সাদবাগ নামের বাড়ীতে আরো কিছু বালকের সাথে বসবাস করতেন।

অপরাধ
-----

ডিসেম্বর ১৯৯৯ সালে ইকবাল তার সমস্ত অপরাধ স্বীকার করে পুলিশ ও লাহোর সংবাদপত্রের প্রধান সম্পাদক, কামারান নাইম হাসমিকে একটি চিঠি প্রেরণ করে। চিঠিতে সে ধর্ষণ ও খুনের অপরাধের কথা স্বীকার করে। সে মোট ১০০ বালককে নিপীড়ন ও হত্যা করে। যাদের সবার বয়স ছিল ছয় থেকে ষোল বছরের মধ্যে। চিঠিতে সে কীভাবে তাদের হত্যা করেছে এবং লাশ গুম করেছে তার বিষদ বর্ণনা দেয়। হত্যাকান্ডের শিকার বেশীরভাগ বালকই লাহোরের এতিম ও ছিন্নমূল জনগোষ্ঠীর অংশ ছিল। মৃতদেহ গুম করতে সে হাইড্রোক্লোরিক এসিড ব্যাবহার করত। এসিডে গলে যাওয়া মৃতদেহ সে নদীতে নিক্ষেপ করত।

পুলিশ ও সাংবাদিকরা ইকবালের বাড়ির দেয়ালে ও মেঝেতে রক্তের দাগ পেয়েছিলেন। এছাড়া সেখানে হত্যাকান্ডে ব্যাবহৃত চেইন পাওয়া যায়। প্লাষ্টিকের ব্যাগে মৃতদের ছবি পাওয়া যায় যার উপরে হাতে লেখা লেবেল আঁটা ছিল। দুই পাত্র এসিড এবং এসিডে অর্ধ গলিত মৃতদেহ পাওয়া যায়। ইকবাল দাবী করে যে, সে ইচ্ছে করে এসব রেখে গিয়েছিল যাতে পুলিশ সহজেই এসব খুঁজে পায়।

তথ্যসূত্র
---------

1. ↑  "LAHORE: The story of a pampered boy  ওয়েব্যাক মেশিনে আর্কাইভকৃত ২৭ মে ২০১৪ তারিখে." *Dawn*. 11 October 2001. Retrieved on 26 May 2014.
2. ↑
3. ↑  "Serial killer Javed Iqbal who sexually abused and killed 100 children in Pakistan" (). *India TV*. Updated 26 February 2014. Retrieved on 26 May 2014.
4. ↑  "Pakistan 'Serial Killer' Under Interrogation"। *TBBC News*। ৩১ ডিসেম্বর ১৯৯৯। সংগ্রহের তারিখ ২৮ জুলাই ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  McGraw, Seamus. "A Letter from a Killer." *All about Javed Iqbal*. *Crime Library p.  ওয়েব্যাক মেশিনে 4 (১৩ জুন ২০০৩ তারিখে আর্কাইভকৃত) (Archive).*
**সালমা কে. ফরিদ একাডেমি** **(এসকেএফ একাডেমি)** মার্কিন যুক্তরাষ্ট্রের কানেটিকাট অঙ্গরাজ্যের হামদেনে অবস্থিত একটি বেসরকারি ইসলামি প্রাক-প্রাথমিক এবং প্রাথমিক বিদ্যালয়।

অলাভজনক সহশিক্ষামূলক বিদ্যালয়ের মূল নীতি, পাঠ্যক্রম এবং দৈনন্দিন অনুশীলনগুলি শুধুমাত্র নবী মুহাম্মদের সুন্নাহর ও কুরআন উপর ভিত্তি করে প্রতিষ্ঠিত। স্কুলটি দিনের বেলায় ৩ থেকে ১২ বছর বয়সী বাচ্চাদের এবং স্কুলের পরে ১৮ বছর বয়সীদের পাঠদান করে। এটি সন্ধ্যায় প্রাপ্তবয়স্কদের পাঠদান করে।

শিক্ষায়তনিক
------------

সালমা কে. ফরিদ একাডেমি(এসকেএফ)-এর লক্ষ্য হল একটি মনোরম এবং উৎসাহপূর্ণ ইসলামিক পরিবেশে সর্বোত্তম যত্ন নেওয়া এবং শিক্ষা প্রদান করা। ছাত্রদের মধ্যে ইসলামী আচরণ গড়ে তোলাও একটি অন্যতম লক্ষ্য। একাডেমির পাঠ্যক্রমটিতে কুরআন, আরবি, ইসলামিক স্টাডিজ, ভাষা, কলা, গণিত, বিজ্ঞান এবং সামাজিক সম্পর্কিত বিষয়গুলো অন্তর্ভুক্ত রয়েছে। স্কুলটি উত্তর আমেরিকার প্রথম ইসলামিক গ্রন্থাগার ও পাঠগার পাওয়ার আশা করছে।

ইতিহাস
------

২০০৮ সালের অক্টোবরে স্কুলটি উদ্বোধন করা হয়। তারিক ফরিদ এবং তার পরিবারের পৃষ্ঠপোষকতায় স্কুলটি নির্মিত হয়েছে। স্কুলটি ফরিদের মা, সালমা কে ফরিদের সম্মানে তার নাম অনুসারে নামকরণ করা হয়েছে। যিনি ২০০৫ সালে মারা গিয়েছেন।

তথ্যসূত্র
---------

1. ↑  Michael P. Mayko and Marian Gail Brown, Muslim population is growing[*স্থায়ীভাবে অকার্যকর সংযোগ*], *Connecticut Post*, October 18, 2008
2. ↑  Both sides adamant in mosque dispute  ওয়েব্যাক মেশিনে আর্কাইভকৃত ২০১৬-০৩-০৩ তারিখে, by Jeffery Kurz, *Meriden Record-Journal*, July 6, 2008

বহিঃসংযোগ
---------

* প্রাতিষ্ঠানিক ওয়েবসাইট
**রামোন ম্যাগসেসে পুরস্কার** (পিলিপিনো: Ramon Magsaysay Award *রামোন্‌ মাগ্‌সাইসাই এওয়ার্ড*) ১৯৫৭ সালের এপ্রিল মাসে প্রবর্তিত হয়। এটি প্রবর্তন করেন নিউইয়র্ক শহরভিত্তিক *রকফেলার ব্রাদার্স ফান্ড* এর সম্মানিত ট্রাস্টিবৃন্দ। এই পুরস্কারটির প্রবর্তন করা হয় ফিলিপাইনের প্রয়াত রাষ্ট্রপতি **রামোন ম্যাগসেসেকে** স্মরণ করে।

প্রায়শঃই এ পুরস্কারটিকে এশিয়ার নোবেল পুরস্কার হিসেবে বিবেচনা করা হয়।

উদ্দেশ্য
--------

প্রতি বছর রামোন ম্যাগসেসে এওয়ার্ড ফাউন্ডেশন এশিয়ার বিভিন্ন ব্যক্তি এবং সংগঠনকে স্ব-স্ব ক্ষেত্রে বিশেষ অবদান ও কৃতিত্বের জন্য এই পুরস্কার প্রদান করে। ছয়টি শ্রেণীতে এই পুরস্কার প্রদান করা হয়:

* সরকারী সেবা
* জনসেবা
* সামাজিক নেতৃত্ব
* সাংবাদিকতা, সাহিত্য এবং যোগাযোগে উদ্ভাবনী কলা
* শান্তি ও আন্তর্জাতিক সমন্বয়
* নতুন নেতৃত্ব

ইতিহাস
------

১৯৫৭ সালের মে মাসে, ফিলিপাইনের সাতজন শীর্ষস্থানীয় ব্যক্তিবর্গকে রামোন ম্যাগসেসে এওয়ার্ড ফাউন্ডেশন (আরএমএএফ) ট্রাস্টি বোর্ডের সদস্য করা হয়। এই অ-লাভজনক প্রতিষ্ঠানটি পুরস্কারটির বাস্তবায়নে কাজ করে থাকে। প্রতিষ্ঠানটি সম্প্রদায়, লিঙ্গ, জাতীয়তা ইত্যাদিকে পাশ কাটিয়ে এশিয়ার বিভিন্ন ব্যক্তি এবং সংগঠনের স্বীকৃতি ও সম্মাননা প্রদান করে। শুরুতে সরকারী সেবা; জনসেবা; সামাজিক নেতৃত্ব; সাংবাদিকতা, সাহিত্য এবং যোগাযোগে উদ্ভাবনী কলা; শান্তি ও আন্তর্জাতিক সমন্বয় - এই পাঁচটি শ্রেণীতে দেয়া হতো।

পরবর্তীতে ২০০০ সালে ম্যাগসেসে পুরস্কার প্রদান অনুষ্ঠানে প্রতিষ্ঠানটি 'নতুন নেতৃত্ব' নামে নতুন আরো একটি শ্রেণীতে পুরস্কার প্রদানের সিদ্ধান্তের কথা ঘোষণা করে। এ শ্রেণীটি ফোর্ড ফাউন্ডেশনের সহযোগিতায় ও অর্থায়ণের মাধ্যমে সৃষ্ট হয়। ব্যক্তিগতভাবে অনূর্ধ্ব চল্লিশ বছর বয়সীকে তার সম্প্রদায়ের সামাজিক পরিবর্তনে অসামান্য অবদানকে স্বীকৃতি জানাতেই এ শ্রেণীটির সৃষ্টি করা হয়েছে। কিন্তু তার নেতৃত্ব অবশ্যই নিজ সম্প্রদায়ের বাইরে ব্যাপকভাবে স্বীকৃত ও পরিচিত হতে পারবে না। ২০০১ সালে প্রথমবারের মতো নতুন নেতৃত্ব শ্রেণীতে পুরস্কার প্রদান করা হয়।

সাম্প্রতিক পুরস্কার
-------------------

নিম্নবর্ণিত ব্যক্তিবর্গকে স্ব-স্ব শ্রেণীতে অসামান্য অবদানের জন্যে পুরস্কৃত করা হয়েছে:

| সাল | প্রাপক/সংগঠনের নাম | জাতীয়তা/কার্যক্রম গ্রহণের স্থান |
| --- | --- | --- |
| ২০১৫ | অংশু গুপ্ত |  ভারত |
| সঞ্জীব চতুর্বেদী |  ভারত |
| কোমালি চাম্বাভং |  লাওস |
| কিয়াও থু |  মিয়ানমার |
| লিয়াগা ফার্নান্দো অমিলবংশা |  ফিলিপাইন |  |

তথ্যসূত্র
---------

1. ↑  "BBC News | ASIA-PACIFIC | Activists share 'Asian Nobel Prize'"। *news.bbc.co.uk*। সংগ্রহের তারিখ ২০২০-০৪-২৪।
2. ↑  "'03 RAMON MAGSAYSAY AWARDEES: A LEAGUE OF EXTRAORDINARY MEN &  WOMEN"। *www.newsflash.org*। ২০০৮-১০-০৮ তারিখে মূল থেকে আর্কাইভ করা। সংগ্রহের তারিখ ২০২০-০৪-২৪।

আরও পড়ুন
---------

* পুরস্কার
* নোবেল পুরস্কার
* একাডেমি পুরস্কার
* ফিল্মফেয়ার পুরস্কার
* জাতীয় চলচ্চিত্র পুরস্কার
* রামোন ম্যাগসেসে পুরস্কারপ্রাপ্তদের তালিকা

বহিঃসংযোগ
---------

* রামোন ম্যাগসেসে এওয়ার্ড ফাউন্ডেশন
* ব্লগে রামোন ম্যাগসেসে এওয়ার্ড ফাউন্ডেশন
জাভাস্ক্রিপ্ট চার্টিং লাইব্রেরি
একটি **জাভাস্ক্রিপ্ট লাইব্রেরি** প্রাক-লিখিত জাভাস্ক্রিপ্টের একটি লাইব্রেরি যা জাভাস্ক্রিপ্ট-ভিত্তিক অ্যাপ্লিকেশনগুলির বিশেষত উন্নয়নের জন্য বিশেষত এজ্যাক্স এবং অন্যান্য ওয়ার্ল্ড ওয়াইড ওয়েব প্রযুক্তির জন্য অনুমতি দেয়।

ইতিহাস
------

জাভাস্ক্রিপ্ট যেমন প্রথম নেটস্কেপ ( পরবর্তীকালে মোজিলা ফাউন্ডেশন ) দ্বারা বিকাশ করা হয়েছে, জাভাস্ক্রিপ্ট বহু ওয়েবসাইটে অনেক আগে থেকেই ওয়েবে উপস্থিত ছিল, এটি কম্পিউটারের ২.০ যুগের উত্থানের সাথে একটি বিশেষ গতি অর্জন করে, যেখানে জাভাস্ক্রিপ্টটি ক্রমবর্ধমানভাবে ব্যবহার করা হয়েছিল ৷ ওয়েব-ভিত্তিক এবং ডেস্কটপ-ভিত্তিক, অ্যাপ্লিকেশনগুলির জন্য ব্যবহারকারীর ইন্টারফেসগুলির বিকাশ করে।

গতিশীল ওয়েব পৃষ্ঠাগুলি তৈরি করতে জাভাস্ক্রিপ্ট সিএসএসের সাথেও মিলিত হয়েছিল, যা ফ্ল্যাশ- ভিত্তিক ওয়েবসাইটগুলির আরও দক্ষ এবং প্রবেশাধিকার যোগ্য বিকল্প হিসাবে জনপ্রিয় হয়ে উঠেছে।

লাইব্রেরি
---------

জাভাস্ক্রিপ্টের প্রসারিত চাহিদাসহ প্রোগ্রামারদের জন্য এই জাতীয় গতিশীল ইন্টারফেস বিকাশের সহজ উপায় প্রয়োজন ছিল। সুতরাং, এই জন্য জাভাস্ক্রিপ্ট লাইব্রেরি এবং জাভাস্ক্রিপ্ট উইজেট লাইব্রেরি তৈরি করা হয়েছিল, যা বিকাশকারীদের অ্যাজাক্সের আরও স্বতন্ত্র অ্যাপ্লিকেশনগুলিতে আরও মনোনিবেশ করার অনুমতি দিয়েছিল। এটি মাইক্রোসফট এবং ইয়াহু এর মতো অন্যান্য সংস্থাগুলি এবং গোষ্ঠীগুলিতে নেতৃত্ব দিয়েছে তাদের নিজস্ব জাভাস্ক্রিপ্ট-ভিত্তিক ব্যবহারকারী ইন্টারফেস লাইব্রেরি বিকাশ করা হচ্ছে, যা এই সংস্থাগুলির দ্বারা বিকাশিত ওয়েব অ্যাপ্লিকেশনগুলিতে তাদের পথ সন্ধান করে।

বড় বড় প্রযুক্তি প্রতিষ্ঠান গুলো নিজেদের সুবিধার্থে দারুন সব জাভাস্ক্রিপ্ট লাইব্রেরি তৈরি করে রেখেছে এবং এগুলো বিনামূল্যে ব্যবহার এর জন্য উন্মুক্ত রেখেছে। জনপ্রিয় কিছু জাভাস্ক্রিপ্ট লাইব্রেরি হলো এংগুলার-জেএস (গুগল), রিয়্যাক্ট-জেএস (মেটা), ভিউ-জেএস (চায়নিজ ডেভেলপার)। 
এসব লাইব্রেরি ব্যবহার এর মাধ্যমে একই কোড বার বার লেখার ঝামেলা থেকে মুক্তি পাওয়া যায়। এবং জটিল কিন্তু বহুল প্রচলিত সব প্রোগ্রামিং সমস্যা যা ইতিপূর্বে কেউ সমাধান করে ফেলেছে তা নতুন করে বারবার সমাধান করতে হয় না।

কিছু জাভাস্ক্রিপ্ট লাইব্রেরি সিএসএস, পিএইচপি, রুবি এবং জাভা হিসাবে অন্যান্য ওয়েব বিকাশ প্রযুক্তির সাথে জাভাস্ক্রিপ্টের আরও সহজ সংহতকরণের অনুমতি দেয়। অনেক লাইব্রেরিতে রানটাইম পরিবেশের মধ্যে পার্থক্য শনাক্ত করার জন্য কোড অন্তর্ভুক্ত রয়েছে এবং অ্যাপ্লিকেশনগুলির প্রয়োজন যেমন এই ধরনের অসঙ্গতিগুলির জন্য অনুমতি দেয়৷

প্রায় সকল জনপ্রিয় জাভাস্ক্রিপ্ট লাইব্রেরি ই সকলের জন্য উন্মুক্ত (ওপেন সোর্স) অর্থাৎ যে কেউ বিনামূল্যে ব্যবহার করতে পারে।

ফ্রেমওয়ার্ক
------------

কিছু জাভাস্ক্রিপ্ট লাইব্রেরি, যেমন অ্যাঙ্গুলার ফ্রেমওয়ার্ক হিসাবে শ্রেণিবদ্ধ করা হয়।যেহেতু তাদের ফুল-স্ট্যাক ক্ষমতা এবং বৈশিষ্ট্যগুলি সাধারণ জাভাস্ক্রিপ্ট লাইব্রেরিতে পাওয়া যায় না। []

আরো দেখুন
---------

* আজাক্স কাঠামো
* উইজেট টুলকিট
* জাভাস্ক্রিপ্ট লাইব্রেরির তালিকা
* জাভাস্ক্রিপ্ট ফ্রেমওয়ার্কের তুলনা

তথ্যসূত্র
---------

1. ↑  "What is a JS library?"। *Khan Academy*। সংগ্রহের তারিখ ২০১৮-০১-১৫।
**বোস কেবিন** বাংলাদেশের নারায়ণগঞ্জ জেলা সদরে ২ নং রেলগেট এলাকায় অবস্থিত একটি ঐতিহ্যবাহী রেস্তোরাঁ। ব্রিটিশ শাসনামল ও পাকিস্তান শাসনামলে রাজনৈতিক আন্দোলনের সময় নারায়ণগঞ্জসহ অন্যান্য অঞ্চলের তৎকালীন জাতীয় রাজনীতিবিদগণ এখানে আড্ডা দেওয়ার ফলে স্থানটি পরিচিত ও জনপ্রিয় হয়ে উঠে।

ইতিহাস
------

১৯২১ সালে নৃপেন চন্দ্র বসু (ভুলুবাবু) নামে একজন নারায়ণগঞ্জ শহরের ১ নং ও ২ নং রেলগেটের মধ্যবর্তী ফলপট্টি এলাকায় একটি টংঘরে (চালাঘর) রেস্তোরাঁটি প্রতিষ্ঠা করেন। নৃপেন ছিলেন তৎকালীন বিক্রমপুরের (বর্তমান মুন্সীগঞ্জ জেলা) শ্রীনগর থানার ষোলঘর গ্রামের বাসিন্দা। জীবিকার সন্ধানে বিক্রমপুর থেকে নারায়ণগঞ্জে আসার পর তিনি রেস্তোরাঁ ব্যবসা শুরু করেন। প্রথমদিকে চা ও বিস্কুট নিয়ে যাত্রা শুরু করলেও আস্তে আস্তে সেটি রেস্তোরাঁতে রুপ নেয়। ১৯৮৮ সালে রেস্তোরাঁ চেম্বার রোডে স্থানান্তরিত হয়। বর্তমানে এর নাম ‘নিউ বোস কেবিন’।

ভারতের স্বাধীনতা সংগ্রামের সময় কেবিনটি গুরুত্বপূর্ণ ভূমিকা পালন করে। এ অঞ্চলে ব্রিটিশ বিরোধী আন্দোলন বেগবান করার জন্য আন্দোলন সংক্রান্ত বিভিন্ন চিঠিপত্র বোস কেবিনের ঠিকানায় পাঠানো হত। তারপর এখান থেকে সেগুলো বিভিন্ন স্থানে পাঠানো হত। এছাড়াও ১৯৫২ সালে বাংলা ভাষা আন্দোলন, ১৯৭১ সালে বাংলাদেশের স্বাধীনতা যুদ্ধ ও নব্বইয়ের স্বৈরাচার বিরোধী আন্দোলনের সময় স্থানটি সংস্কৃতিক অঙ্গনে জনপ্রিয়তা লাভ করে।

রাজনৈতিক নেতৃবৃন্দের মধ্যে যরা বোস কেবিনে আড্ডা দিতেন তাদের মধ্যে উল্লেখযোগ্য হলেন, ভারতের স্বাধীনতা সংগ্রামের কিংবদন্তি নেতাজি সুভাষচন্দ্র বসু, পাকিস্তানের প্রধানমন্ত্রী ও বাঙালি রাজনীতিবিদ হোসেন শহীদ সোহ্‌রাওয়ার্দী, বাংলাদেশের জাতির জনক শেখ মুজিবুর রহমান এবং মজলুম জননেতা আবদুল হামিদ খান ভাসানী।

চিত্রশালা
---------


উইকিমিডিয়া কমন্সে **বোস কেবিন** সংক্রান্ত মিডিয়া রয়েছে।

* 
* 
*

তথ্যসূত্র
---------

1. ↑  "বোস কেবিনে বসে..."। *প্রথম আলো*। সংগ্রহের তারিখ ২২ মার্চ ২০১৯।
2. ↑  "শতবর্ষে বোস কেবিন"। *জনকন্ঠ*। ২২ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ২২ মার্চ ২০১৯।
3. ↑  "ওপারে গেলে নারায়ণগঞ্জের বোস কেবিনে প্লিজ যাবেন, নেতাজিও যেতেন!"। *এই সময়*। ২৩ এপ্রিল ২০১৭। সংগ্রহের তারিখ ২২ মার্চ ২০১৯।
4. ↑  "৯১ বছরে বোস কেবিন আড্ডাপ্রিয়দের সম্মিলন"। *প্রথম আলো*। ২০১৯-০৩-২২ তারিখে মূল থেকে আর্কাইভ করা। সংগ্রহের তারিখ ২২ মার্চ ২০১৯।
5. ↑  "৯৬ বছরের পুরোনো বোস কেবিনে একদিন"। *এনটিভি*। সংগ্রহের তারিখ ২২ মার্চ ২০১৯।
6. ↑  "নারায়ণগঞ্জের বোস কেবিন: পথচলার ৯১ বছর"। *প্রিয়.কম*। সংগ্রহের তারিখ ২২ মার্চ ২০১৯। [*স্থায়ীভাবে অকার্যকর সংযোগ*]
7. ↑  "বোস কেবিনের সেই আড্ডা আজও আছে"। *রাইজিংবিডি*। সংগ্রহের তারিখ ২২ মার্চ ২০১৯।
8. 1 2  "সেই বোস কেবিন"। *বাংলাদেশ প্রতিদিন*। সংগ্রহের তারিখ ২২ মার্চ ২০১৯।
9. ↑  "শতবর্ষে পা দিতে চলেছে নারায়ণগঞ্জের বোস কেবিন"। *বাংলানিউজ২৪.কম*। সংগ্রহের তারিখ ২২ মার্চ ২০১৯।
10. ↑  "বোস কেবিন : ঐতিহ্যের মহিমায় রঙের ছোঁয়া"। *কালের কণ্ঠ*। সংগ্রহের তারিখ ২২ মার্চ ২০১৯।
**বৌদ্ধ যৌক্তিক-জ্ঞানতত্ত্ব** হল একটি শব্দ যা পাশ্চাত্য বৃত্তিতে *প্রমাণ-বাদ* (প্রমাণের মতবাদ) এবং *হেতু-বিদ্যা* (কারণের বিজ্ঞান) এর জন্য ব্যবহৃত হয়। প্রমাণ-বাদ হল জ্ঞানের প্রকৃতির একটি জ্ঞানতাত্ত্বিক অধ্যয়ন; হেতু-বিদ্যা হল যুক্তির একটি পদ্ধতি।  এই শৃঙ্খলাগুলি ভারতে ৫ম থেকে ৭ম শতকের মধ্যে বিকশিত হয়েছিল।

প্রাথমিক বৌদ্ধ গ্রন্থগুলি দেখায় যে ঐতিহাসিক বুদ্ধ বিতর্কের উদ্দেশ্যে ব্যবহৃত যুক্তির কিছু নিয়মের সাথে পরিচিত ছিলেন এবং তার বিরোধীদের বিরুদ্ধে এগুলি ব্যবহার করেছিলেন। তিনি জ্ঞানতত্ত্ব এবং যুক্তি সম্পর্কেও কিছু ধারণা রেখেছিলেন বলে মনে করা হয়, যদিও তিনি একটি যৌক্তিক-জ্ঞানতাত্ত্বিক ব্যবস্থা তুলে ধরেননি। বিতর্কের নিয়ম ও প্রক্রিয়ার কাঠামো প্রথম দিকের থেরবাদ পাঠ্য কথাবত্থুতে দেখা যায়।

প্রথম বৌদ্ধ চিন্তাবিদ যিনি যৌক্তিক এবং জ্ঞানীয় বিষয়গুলিকে নিয়মতান্ত্রিকভাবে আলোচনা করেছিলেন, তিনি ছিলেন বসুবন্ধু। তাঁর *বাদ-বিধিতে* ("যুক্তিপ্রদর্শনের জন্য একটি পদ্ধতি"), তিনি এই আলোচনা করেছিলেন। তিনি যুক্তির উপর হিন্দু কাজ, *ন্যায়-সূত্র* দ্বারা প্রভাবিত হয়েছিলেন।

বৌদ্ধ যুক্তিবিদ্যা এবং জ্ঞানতত্ত্বের একটি পরিপক্ক পদ্ধতি বৌদ্ধ পণ্ডিত দিগ্নাগ (আনুমানিক ৪৮০-৫৪০ সাধারণাব্দ) দ্বারা তাঁর প্রধান রচনা, *প্রমাণ-সমুচ্চয়-*এর মাধ্যমে প্রতিষ্ঠিত হয়েছিল।  ধর্ম্মকীর্তি বেশ কিছু উদ্ভাবনের মাধ্যমে এই ব্যবস্থাকে আরও উন্নত করেছিলেন। ধর্ম্মকীর্তির *প্রমাণাবর্ত্তীক* ('যুক্তিসিদ্ধ সংজ্ঞানের উপর ভাষ্য') তিব্বতি বৌদ্ধধর্মে জ্ঞানতত্ত্ব ও যুক্তির প্রধান উৎস হয়ে ওঠে।

তথ্যসূত্র
---------

1. ↑  *Pramanasamuccaya of Dingnaga* : 5/14,1
2. ↑  Anacker, Stefan (2005, rev.ed.). *Seven Works of Vasubandhu: The Buddhist Psychological Doctor.*  Delhi, India: Motilal Banarsidass. (First published: 1984; Reprinted: 1986, 1994, 1998; Corrected: 2002; Revised: 2005), p. 31
3. ↑  Sadhukhan, Sanjit Kumar (১৯৯৪)। "A Short History of Buddhist Logic in Tibet" (পিডিএফ)। New Series। Sikkim Research Institute of Tibetology: 7–8। ২০১৮-০৬-২৭ তারিখে মূল (পিডিএফ) থেকে আর্কাইভ করা। সংগ্রহের তারিখ ২০০৯-০৩-১৪।  Alt URL
4. ↑  Hugon, Pascale, "Tibetan Epistemology and Philosophy of Language", *The Stanford Encyclopedia of Philosophy* (Spring 2015 Edition), Edward N. Zalta (ed.), URL = <https://plato.stanford.edu/archives/spr2015/entries/epistemology-language-tibetan/>.
***টোবাকো মোজাইক ভাইরাস*** **(TMV)** একটি ধনাত্মক-ইন্দ্রিয় বিশিষ্ট একসূত্রক RNA- ভাইরাস। এটি *টোবামোভাইরাস* গণের সদস্য, যারা বিস্তৃত প্রজাতির গাছপালাকে, বিশেষ করে তামাক ও সোলানাসিয়া পরিবারের অন্যান্য সদস্যদের সংক্রমিত করে। সংক্রমণে গাছের পাতাগুলির উপর মোজাইকের মতো বৈশিষ্ট্যযুক্ত প্যাটার্ন তৈরি হয়। টিএমভি হলো প্রথম আবিষ্কৃত ভাইরাস। যদিও ১৯ শতকের শেষের দিক থেকেই এটি জানা ছিল যে একটি নন-ব্যাকটেরিয়াল সংক্রামক রোগ তামাক ফসলের ক্ষতি করছে, তবে ১৯৩০ সালের আগে ঠিক করা হয় নি যে সংক্রামক ভাইরাস হিসেবে চিহ্নিত হবে। এটি ভাইরাস হিসাবে চিহ্নিত প্রথম রোগজীবাণু।

ইতিহাস
------

১৮৮৬ সালে সর্বপ্রথম অ্যাডলফ মায়ার তামাকের মোজাইক রোগের ব্যাকটিরিয়া সংক্রমণের মতো উদ্ভিদের মধ্যে স্থানান্তরিত হতে পারার বর্ণনা দিয়েছিলেন।  ১৮৯২ সালে দিমিত্রি ইভানোভস্কি একটি নন-ব্যাকটিরিয়াল সংক্রামকের অস্তিত্বের প্রথম সুদৃঢ় প্রমাণ দিয়েছিলেন। তিনি দেখান যে তামাকের সংক্রামিত রস চেম্বারল্যান্ডের সেরা ব্যাকটেরিয়া ফিল্টারের মাধ্যমে পরিস্রুত করার পরেও সংক্রামক রয়ে গেছে।  পরবর্তীতে ১৯০৩ সালে ইভানভস্কি আক্রান্ত তামাক উদ্ভিদের পোষক কোষগুলিতে অস্বাভাবিক স্ফটিকের বর্ণনা দিয়ে একটি প্রবন্ধ প্রকাশ করেছিলেন এবং এই স্ফটিক এবং সংক্রামকের মধ্যে সংযোগের যুক্তি দিয়েছিলেন।  যাইহোক, প্রমাণ সংগ্রহের ক্ষেত্রে বারবার ব্যর্থতা সত্ত্বেও ইভানভস্কি বিশ্বাসী ছিলেন যে সংক্রামক একটি অসম্পৃক্ত ব্যাকটিরিয়া এবং এতোটাই ক্ষুদ্র যে চেম্বারল্যান্ড ফিল্টারগুলিতে আটকে রাখা সম্ভব নয় এবং আলোক অণুবীক্ষণ যন্ত্রে দেখা যায় না।

তথ্যসূত্র
---------

1. ↑  Mayer, Adolf (১৮৮৬)। "Über die Mosaikkrankheit des Tabaks." (German ভাষায়): 451–467। উদ্ধৃতি শৈলী রক্ষণাবেক্ষণ: অচেনা ভাষা (link)
2. 1 2  Zaitlin M (১৯৯৮)। "The Discovery of the Causal Agent of the Tobacco Mosaic Disease" (পিডিএফ)। Kung SD, Yang SF। *Discoveries in Plant Biology*। World Publishing Co.। পৃষ্ঠা 105–110। আইএসবিএন 978-981-02-1313-8।
3. ↑  Iwanowski D (১৮৯২)। "Über die Mosaikkrankheit der Tabakspflanze" (German and Russian ভাষায়): 67–70। উদ্ধৃতি শৈলী রক্ষণাবেক্ষণ: অচেনা ভাষা (link)  Translated into English in Johnson, J. Ed. (1942) *Phytopathological classics* (St. Paul, Minnesota: American Phytopathological Society) No. 7, pp. 27–30.
4. ↑  Iwanowski D (১৯০৩)। "Über die Mosaikkrankheit der Tabakspflanze" (German ভাষায়): 1–41। জেস্টোর 43221892। উদ্ধৃতি শৈলী রক্ষণাবেক্ষণ: অচেনা ভাষা (link)
জেলি জুতা পরা এক মহিলা
**জেলি জুতা** বা **জেলিস** হল পিভিসি প্লাস্টিকের তৈরি এক ধরনের জুতা। জেলি জুতা বিভিন্ন মার্কা এবং রঙে আসে  এবং উপাদান কখনও কখনও চিকচিক মিশ্রিত হয়।  এর নাম জেলি সুজ নামক ফরাসি কোম্পানি থেকে এসেছে, যা প্যারিসে ১৯৮০ সালে  টনি অ্যালানো এবং নিকোলাস গুইলন দ্বারা প্রতিষ্ঠিত হয়েছিল।

যদিও পিভিসি-ইনজেকশনযুক্ত জুতা দ্বিতীয় বিশ্বযুদ্ধের পরে তৈরি করা হয়েছিল, সেগুলি সস্তা এবং অপ্রশংসিত ছিল। ১৯৮০-এর দশকের গোড়ার দিকে জুতার ফ্যাশন প্রবণতা বেড়ে যায় যখন জেলি সুজ কোম্পানির জেলি জুতা প্রধান ফরাসি এবং ইউরোপীয় ম্যাগাজিন, প্যারিস ফ্যাশন শো এবং জুতার মেলায় প্রকাশিত হয়। ১৯৮০-এর দশকের অন্যান্য ফ্যাশন প্রবণতার মতো, ১৯৯০-এর দশকের শেষের দিক থেকে জেলি জুতা বহুবার পুনরুজ্জীবিত হয়েছে।

ইতিহাস
------

আরো দেখুন
---------

* ক্রোকস
* ফ্লিপ-ফ্লপ
* জুতা শৈলীর তালিকা
* স্যান্ডেল

তথ্যসূত্র
---------

1. ↑  "Gladiator Sandal Jelly Shoes"। *Del Sol* (ইংরেজি ভাষায়)। সংগ্রহের তারিখ ২০২২-১২-১৯।
2. ↑  "Sutori"। *www.sutori.com* (ইংরেজি ভাষায়)। সংগ্রহের তারিখ ২০২২-১২-১৯।
3. ↑  "How Jelly Shoes Worked"। *HowStuffWorks* (ইংরেজি ভাষায়)। ২০১১-০৭-২৫। সংগ্রহের তারিখ ২০২২-১২-১৯।
**লেনস্টার ফুটবল অ্যাসোসিয়েশন** (ইংরেজি: Leinster Football Association; এছাড়াও সংক্ষেপে **এলএফএ** নামে পরিচিত) হচ্ছে আয়ারল্যান্ডের লেনস্টার ভিত্তিক একটি ফুটবল সংস্থা। এই সংস্থাটি ১৮৯২ সালে প্রতিষ্ঠিত হয়েছে। এটি বর্তমানে আয়ারল্যান্ড ফুটবল অ্যাসোসিয়েশনের সাথে সংযুক্ত রয়েছে। পূর্বে এটি মূলত বেলফাস্ট ভিত্তিক সংস্থা আইরিশ ফুটবল অ্যাসোসিয়েশনের সাথে সংযুক্ত ছিল, তবে আয়ারল্যান্ড বিভক্তির কারণে ১৯২১ সালে সংস্থাটি তা ত্যাগ করে ডাবলিন ভিত্তিক আয়ারল্যান্ড ফুটবল অ্যাসোসিয়েশনের সাথে সংযুক্ত হয়। এটি আয়ারল্যান্ড ফুটবল অ্যাসোসিয়েশনের সাথে নিবিড়ভাবে জড়িত এবং এমনকি তারা একই সদর দপ্তর ভাগাভাগি করে থাকে। এই সংস্থার সদর দপ্তর আয়ারল্যান্ডের রাজধানী ডাবলিনে অবস্থিত।

এই সংস্থাটি লেনস্টার জ্যেষ্ঠ কাপ, লেনস্টার জ্যেষ্ঠ লীগের মতো প্রতিযোগিতার পাশাপাশি বেশ কয়েকটি কনিষ্ঠ এবং যুব দলের লীগ এবং কাপ প্রতিযোগিতার কার্যক্রম নিয়ন্ত্রণ করে। বর্তমানে লেনস্টার ফুটবল অ্যাসোসিয়েশনের সভাপতির দায়িত্ব পালন করছেন জিম মরলি এবং সাধারণ সম্পাদকের দায়িত্ব পালন করছেন পিটার ডয়েল।

কর্মকর্তা
---------

*৩ সেপ্টেম্বর ২০২০ পর্যন্ত হালনাগাদকৃত।*

| অবস্থান | নাম |
| --- | --- |
| সভাপতি | জিম মরলি |
| সহ-সভাপতি | টনি মার্টিন |
| সাধারণ সম্পাদক | পিটার ডয়েল |
| সম্মানিত সম্পাদক | ডিক রেডমন্ড |
| সম্মানিত কোষাধ্যক্ষ | ডেভিড হার্স্ট |
| সহকারী কোষাধ্যক্ষ | রিচার্ড কেনেডি |
| নির্বাহী সদস্য | গেরি গোরম্যান |

তথ্যসূত্র
---------

1. ↑  "Leinster Football Association Committees"। *leinsterfa.ie*। সংগ্রহের তারিখ ৩ সেপ্টেম্বর ২০২০।

বহিঃসংযোগ
---------

* প্রাতিষ্ঠানিক ওয়েবসাইট (ইংরেজি)

|  |  |
| --- | --- |
| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন | 
* ভিআইএএফ
	+ ১
* ওয়ার্ল্ডক্যাট

 |
**চৈতন্যপুরী মেট্রো স্টেশন** হায়দ্রাবাদ মেট্রোর লাল লাইনে অবস্থিত। এই স্টেশনটি ২০১৮ সালে সর্বসাধারণের জন্য উন্মুক্ত করা হয়। এটি ওমনি সুপার স্পেশালিটি হাসপাতাল, ফলের বাজার, জিবিআর হাসপাতাল, বিজয় টেক্সটাইল, এপিএসআরটিসি বাস স্টপ, অ্যানি বেসেন্ট কলেজ, সরুর নগর খিলান এবং পিভিটি মার্কেটের নিকটে অবস্থিত।

ইতিহাস
------

এই স্টেশনটি ২৪ সেপ্টেম্বর ২০১৮ সালে খোলা হয়।

স্টেশন
------

### গঠন

চৈতন্যপুরী স্টেশনটি হায়দ্রাবাদ মেট্রো-এর লাল লাইন-এ অবস্থিত একটি মেট্রো স্টেশন।

### সুবিধা

স্টেশনের রাস্তা স্তর থেকে প্ল্যাটফর্ম স্তর পর্যন্ত সিঁড়ি, লিফট এবং এসকেলেটর রয়েছে, যা সহজ এবং আরামদায়কভাবে স্টেশনে প্রবেশের সুবিধা প্রদান করে। এছাড়াও, লিফ্টের অভ্যন্তরে অপারেশন প্যানেলগুলি এমন একটি স্তরে ইনস্টল করা যা সক্ষম-প্রবীণ এবং প্রবীণ নাগরিকসহ ভিন্নভাবে অক্ষম যাত্রীরাও ব্যবহার করতে পারে।

### স্টেশন বিন্যাস

**রাস্তা স্তর**এটিই প্রথম স্তর, যেখানে যাত্রীরা তাদের যানবাহন পার্ক করতে এবং স্থানীয় অঞ্চলের মানচিত্র দেখতে পারেন।
**মধ্যবর্তী স্তর**টিকিট অফিস বা টিকিট ভেন্ডিং মেশিন (টিভিএম) এখানে অবস্থিত। খুচরা আউটলেট এবং ওয়াশরুম, এটিএম, প্রাথমিক চিকিৎসা ইত্যাদির মতো অন্যান্য সুবিধা এই অঞ্চলে পাওয়া যাবে।
**প্ল্যাটফর্ম স্তর**এই স্তরটিতে দুটি প্ল্যাটফর্ম রয়েছে। ট্রেনগুলি এই স্তর থেকে যাত্রীদের গন্তব্য স্টেশনে নিয়ে যায়।

|  |  |  |
| --- | --- | --- |
| **জি** | রাস্তায় স্তর | প্রস্থান/প্রবেশ |
| **এল১** | মধ্যবর্তী তলা | ভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভার |
| **এল২** | পার্শ্ব প্ল্যাটফর্ম দরজা বাম দিকে খুলবে Handicapped/disabled access |
| **দক্ষিণদিকগামী** | দিকে →এলবি নগর→ → |
| **উত্তরদিক্গামী** | →দিকে ←←মিয়াপুর← |
| পার্শ্ব প্ল্যাটফর্ম দরজা বাম দিকে খুলবে Handicapped/disabled access |
| **এল২** |  |  |
|

ট্রেন পরিষেবা
-------------

প্রতি ৩.৫ - ৭ মিনিট অন্তর তিন কোচ বিশিষ্ট ট্রেনগুলি এই স্টেশন হয়ে মিয়াপুর এবং এলবি নগরের মধ্যে চলাচল করে।

তথ্যসূত্র
---------

1. 1 2
2. ↑  "Metro choc-a-block with Numaish visitors"।
3. ↑  "Hyderabad Metro stations do not reflect exact locations"।
4. ↑
5. 1 2 3

টেমপ্লেট:হায়দ্রাবাদ মেট্রো
**সরকারি এস কে কলেজ** বাংলাদেশের গোপালগঞ্জ জেলার কাশিয়ানী উপজেলার একটি সরকারি কলেজ। এই কলেজটি *রামদিয়া সরকারি কলেজ* ,  *এস কে কলেজ*  নামেও পরিচিত। কাশিয়ানী উপজেলার প্রাচীন কলেজ যা বিশিষ্ট শিক্ষা অনুরাগী ও সমাজ সেবক চন্দ্রনাথ বসু ধারা দেশ বিভাগের আগে প্রতিষ্ঠিত।

ইতিহাস
------

গোপালগঞ্জ জেলার কাশিয়ানী উপজেলায় রামদিয়া অবস্থিত। দক্ষিণে রামদিয়া বাজার, পূর্বে রামদিয়া খাল৷ একাদশ ও দ্বাদশ শ্রেণী, স্নাতকসহ ১৩ টি বিষয়ে অনার্স, ১০ টি বিষয়ে মাস্টার্স এ পাঠদান করা হয় ৷ এই কলেজে দুই টি ছাত্রাবাস (হোস্টেল) রয়েছে , একটি মুসলিম ছাত্রাবাস আরেকটি হিন্দু ছাত্রাবাস। কলেজে মোট ৫ টি পাকা ভবন রয়েছে , যার মধ্যে একটি ৩ তলা , দুইটি ২ তলা এবং দুইটি ১ তলা।

অবস্থান
-------

গোপালগঞ্জ জেলার কাশিয়ানী উপজেলায় রামদিয়া গ্রামে অবস্থিত। দক্ষিণে রামদিয়া বাজার, পূর্বে রামদিয়া খাল। কলেজের পাশেই রয়েছে রামদিয়া বড় বাজার যা প্রায় আধা কিলোমিটার প্রযন্ত এই বাজারে ই প্রাচীন কাল থেকেই সপ্তাহে দুই দিন হাট বসে আসতেছে ,
এই কলেজের মধ্যে একটি কৃষ্ণচূড়া গাছ ও তার পাশে দিঘী রয়েছে ।

অনুষদ ও বিভাগসমূহ
-----------------

রামদিয়া সরকারি এস কে কলেজে মাল্টিমিডিয়া শ্রেণিকক্ষে শ্রেণিকার্যক্রম পরিচালনার ব্যবস্থা রয়েছে।

**স্নাতক সম্মান**

* বাংলা বিভাগ
* ইংরেজি বিভাগ
* ইসলামের ইতিহাস বিভাগ
* ইতিহাস বিভাগ
* ইসলামিক স্টাডিজ বিভাগ
* অর্থনীতি বিভাগ
* হিসাববিজ্ঞান বিভাগ
* ব্যবস্থাপনা বিভাগ
* মার্কেটিং বিভাগ
* সংস্কৃতি বিভাগ
* দর্শন বিভাগ
* রাষ্ট্রবিজ্ঞান বিভাগ

**উচ্চ মাধ্যমিক**

* বিজ্ঞান বিভাগ
* বাণিজ্য বিভাগ
* মানবিক বিভাগ

শিক্ষা কার্যক্রম
----------------

অর্জন
-----

এইচ.এস.সি পরীক্ষায় এ+, স্নাতক (পাস), স্নাতক সম্মান ও স্নাতকোত্তর শ্রেণীতে প্রথম শ্রেণীসহ পাসের হার উল্লেখযোগ্য৷

তথ্যসূত্র
---------

1. ↑  গোপালগঞ্জ জেলা বাংলাদেশ জাতীয় তথ্য বাতায়ন
2. ↑  "সরকারি এস কে কলেজ"। ১৪ মে ২০১৯ তারিখে মূল থেকে আর্কাইভ করা। সংগ্রহের তারিখ ২১ মে ২০১৯।
3. ↑  "সংরক্ষণাগারভুক্ত অনুলিপি"। ৩ মে ২০১৫ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০১৮।
কিছু ট্রেড চেকপয়েন্ট
**চোকপয়েন্ট** (ইংরেজি: Chokepoint) হল বহুল ব্যবহৃত বিশ্ব পর্যায়ের সামুদ্রিক পথের উপর অবস্থিত সরু চ্যানেল বা প্রণালী। এই সরু প্রণালীগুলি বিশ্ব জ্বালানি নিরাপত্তার দৃষ্টিকোণ থেকে অত্যন্ত গুরুত্বপূর্ণ, কেননা এগুলির মধ্য দিয়ে অত্যন্ত বড় পরিমাণের খনিজ তেল পরিবাহিত হয়। কৌশলগত দিক থেকে বিশ্বের সবচেয়ে গুরুত্বপূর্ণ দুইটি চোকপয়েন্ট হচ্ছে পারস্য উপসাগর ও আরব সাগরকে সংযুক্তকারী হর্মুজ প্রণালী, এবং ভারত মহাসাগর ও প্রশান্ত মহাসাগরকে সংযুক্তকারী মালাক্কা প্রণালী। অন্যান্য গুরুত্বপূর্ণ চোকপয়েন্টের মধ্যে আছে: আরব সাগর ও লোহিত সাগরকে সংযুক্তকারী বাব এল-মান্দাব প্রণালী, প্রশান্ত মহাসাগর ও আটলান্টিক মহাসাগরকে সংযুক্তকারী পানামা খাল ও পানামা পাইপলাইন, লোহিত সাগর ও ভূমধ্যসাগরকে সংযুক্তকারী সুয়েজ খাল ও সুমেদ পাইপলাইন, এবং কৃষ্ণ সাগর ও কাস্পিয়ান সাগর অঞ্চলকে ভূমধ্যসাগরের সাথে সংযুক্তকারী বসফরাস প্রণালী।

চোকপয়েন্ট এলাকাতে জলদস্যু, সন্ত্রাস, রাজনৈতিক অস্থিরতা কিংবা জাহাজ দুর্ঘটনার কারণে তেল পরিবহনের নির্ভরযোগ্যতা হ্রাস পেতে পারে এবং এতে বিশ্ববাজারে জ্বালানির দাম বেড়ে যেতে পারে।

বহিঃসংযোগ
---------

* World Oil Transit Chokepoints (ইংরেজি)
একজন ব্যাটসম্যান বোল্ড হয়েছেন
**বোল্ড** বিশ্বের অন্যতম জনপ্রিয় খেলা ক্রিকেটে ব্যাটসম্যানকে আউট করার এক ধরনের পদ্ধতি ও পরিভাষাবিশেষ। ক্রিকেটের আইনের ৩০নং ধারা অনুযায়ী এ ধরনের আউটের বিষয়ে বর্ণিত রয়েছে।

একজন বোলার কর্তৃক নিক্ষিপ্ত বলে ব্যাটসম্যানের পেছনে রক্ষিত উইকেটে আঘাত হানলে তিনি বোল্ড হবেন। ঐ বলে ব্যাট, গ্লাভস অথবা ব্যাটসম্যানের কোন অংশ স্পর্শ করেছে কি-না তা মুখ্য বিষয় নয়। তবে, অন্য কোন খেলোয়াড় বা আম্পায়ার কর্তৃক উইকেটে আঘাত হানলে তা যাচাইকৃত হতে হবে। ব্যাটসম্যানকে আউট করার এটি মোক্ষম উপায়বিশেষ। সেজন্য বোলারকে আউট অনুমোদনের জন্য আম্পায়ারের কাছে আবেদন করতে হয় না। ব্যাটসম্যান যদি বোল্ড হন তাহলে সাধারণতঃ তিনি স্বেচ্ছায় মাঠ ছেড়ে চলে যান।
নো বল, ওয়াইড বা ডেড বলে ব্যাটসম্যান আউট হবেন না। কিন্তু ওয়াইড বলে স্ট্যাম্পড হতে পারেন।

আউটের অন্য উপায়ে ব্যাটসম্যানকে বোল্ড দেখানো হয়ে থাকে। যেমন: বল স্ট্যাম্প বরাবর পিচে পড়লে ব্যাটসম্যানের প্যাডে লাগলে তিনি এলবিডব্লিউ হবেন। কটের পর বোল্ড দ্বিতীয় সর্বাধিক সাধারণ পর্যায়। যদি একজন ব্যাটসম্যান বোল্ড হন, তাহলে আউট করার সমূদয় কৃতিত্ব বোলারকে দেয়া হয়।

তথ্যসূত্র
---------

1. ↑  "Laws of Cricket: Law 30 (Bowled)"। ২৫ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ২৩ জানুয়ারি ২০১৬।

| * দে
* স
ক্রিকেটে আউটের ধরন |
| --- |
| 
* বোল্ড
* কট
* হ্যান্ডেল্ড দ্য বল
* দুবার বল আঘাত করা
* হিট উইকেট
* লেগ বিফোর উইকেট
* মাঠে প্রতিবন্ধকতা
* রান আউট
* স্ট্যাম্পড
* টাইমড আউট
* রিটায়ার্ড আউট

 |
<?>
**এই নিবন্ধে আধ্বব চিহ্ন রয়েছে।** সঠিক রেন্ডারিং সমর্থন ছাড়া, আপনি হয়ত ইউনিকোড অক্ষর-এর বদলে জিজ্ঞাসা চিহ্ন, বাক্স বা অন্য কোনো চিহ্ন দেখবেন।

**এই নিবন্ধে ইন্ডিক পাঠ্য রয়েছে।** সঠিক রেন্ডারিং সমর্থন ছাড়া, আপনি হয়ত ইন্ডিক পাঠ্য-এর বদলে প্রশ্নবোধক চিহ্ন বা বাক্স, স্বরবর্ণের ভুল বা যুক্তাক্ষরের অনুপস্থিত দেখবেন।

**খ** হলো ভারতীয় আবুগিদার দ্বিতীয় ব্যঞ্জনবর্ণ। আধুনিক ভারতীয় লিপিগুলিতে, খ ব্রাহ্মী বর্ণ kha থেকে উদ্ভূত হয়েছে, যা আবার সম্ভবত আরামাইক  ("ক়") থেকে উদ্ভূত হয়েছে।

গণিতে খ
-------

### আর্যভট্টের ব্যবহার

ভারতীয় সংখ্যা প্রণালী সৃষ্টির পেছনে আর্যভট্টের দেবনাগরী অক্ষর সমূহকে প্রায় গ্রীকদের দ্বারা সংখ্যা লেখার মতো ব্যবহার করা হত। ख’র বিভিন্ন রূপের মানসমূহ নিচে দেয়া হল:

* ख [kʰə] = ২ (२)
* खि [kʰɪ] = ২০০ (२००)
* खु [kʰʊ] = ২০,০০০ (२० ०००)
* खृ [kʰri] = ২০,০০,০০০ (२० ०० ०००)
* खॢ [kʰlə] = ২০×১০৮ (२०८)
* खे [kʰe] = ২০×১০১০ (२०१०)
* खै [kʰɛː] = ২০×১০১২ (२०१२)
* खो [kʰoː] = ২০×১০১৪ (२०१४)
* खौ [kʰɔː] = ২০×১০১৬ (२०१६)

বাংলা খ
-------

মূল নিবন্ধ: খ
খ (আ-ধ্ব-ব: [kha]) হলো বাংলা বর্ণমালার দ্বিতীয় ব্যঞ্জনবর্ণ এবং ১৭তম বর্ণ। বাংলা ব্যঞ্জনবর্ণের সংখ্যা মোট ৩৯টি; তার মধ্যে পূর্ণমাত্রাযুক্ত ব্যঞ্জনবর্ণ ২৬টি, অর্ধমাত্রাযুক্ত ব্যঞ্জনবর্ণ ৭টি এবং মাত্রা ছাড়া ব্যঞ্জনবর্ণ ৬টি। ‘খ’ হলো একটি অর্ধমাত্রাযুক্ত ব্যঞ্জনবর্ণ।

### বৈশিষ্ট্য

এটি একটি পূর্ণমাত্রাবিশিষ্ট ব্যঞ্জনধ্বনি। ২৫ টি স্পর্শধ্বনি বা বর্গীয় ধ্বনির একটি এবং ক-বর্গের অন্তর্গত ঘোষ মহাপ্রাণ ধ্বনি।

দেবনাগরী খ
----------

মূল নিবন্ধ: ख
'*ख* (খ) দেবনাগরী ব্যঞ্জনবর্ণের দ্বিতীয় অক্ষর।

### ব্যবহার

দেবনাগরী খ'কে [kʰə] এবং কোনো কোনো ক্ষেত্রে [kʰ] উচ্চারণ করা হয়। নিচের উদাহরণে ‘‘ख’’র অন্তর্নিহিত স্বরধ্বনিও উচ্চারণ করা হয়:

* खण्ड = *খণ্ড* [kʰəɳɖ] "ভগ্নাংশ"

### ख’র যুক্তাক্ষর

তথ্যসূত্র
---------

1. ↑  Ifrah, Georges (২০০০)। *The Universal History of Numbers. From Prehistory to the Invention of the Computer* (ইংরেজি ভাষায়)। নিউ ইয়র্ক: John Wiley & Sons। পৃষ্ঠা 447–450। আইএসবিএন 0-471-39340-1।
**মধুসূদন রামচন্দ্র রেগে** (মারাঠি: मधुसूदन रेगे; জন্ম: ১৮ মার্চ, ১৯২৪ - মৃত্যু: ১৬ ডিসেম্বর, ২০১৩) তৎকালীন ব্রিটিশ ভারতের পানভেল এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৪৯ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে মহারাষ্ট্র দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন **মধুসূদন রেগে**।

প্রথম-শ্রেণীর ক্রিকেট
---------------------

১৯৪৪-৪৫ মৌসুম থেকে ১৯৫৪-৫৫ মৌসুম পর্যন্ত মধুসূদন রেগে’র প্রথম-শ্রেণীর খেলোয়াড়ী জীবন চলমান ছিল। সবটুকু সময়ই মহারাষ্ট্র দলের পক্ষে খেলেছিলেন তিনি।

১৯৪৮-৪৯ মৌসুমে বোম্বের বিপক্ষে ১৩৩ ও ১০০ রান সংগ্রহ করেছিলেন। প্রায় এক দশকব্যাপী প্রথম-শ্রেণীর খেলোয়াড়ী জীবনে ছয় সেঞ্চুরি সহযোগে ৩৭.২৬ গড়ে ২,৩৪৮ রান তুলেন। ১৯৫১-৫২ মৌসুম থেকে ১৯৫৪-৫৫ মৌসুমে অবসর গ্রহণের পূর্ব-পর্যন্ত মহারাষ্ট্র দলের অধিনায়কের দায়িত্ব পালন করেছিলেন। ১৯৫৩-৫৪ মৌসুমে রঞ্জী ট্রফিতে গুজরাতের বিপক্ষে ব্যক্তিগত সর্বোচ্চ ১৬৪ রান তুলেন।

১৯৫১-৫২ মৌসুমে মেরিলেবোন ক্রিকেট ক্লাব (এমসিসি) ভারত গমন করে। মহারাষ্ট্রের সদস্যরূপে সফররত দলটির বিপক্ষে ব্যাটিং উদ্বোধনে নেমে ১৩৩ রান তুলেন। অথচ, তার দল মাত্র ২৪৯ রানে গুটিয়ে যায়। এরপর বোলিং করতে এসে প্রথম ভারতীয় ক্রিকেটার হিসেবে বল ছোঁড়ার দায়ে অভিযুক্ত হন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন মধুসূদন রেগে। ২৭ জানুয়ারি, ১৯৪৯ তারিখে চেন্নাইয়ে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

খেলায় তিনি ১৫ ও ০ রান তুলেন। উভয় ইনিংসেই প্রায়র জোন্সের শিকারে পরিণত হন।

১৬ ডিসেম্বর, ২০১৩ তারিখে ৮৯ বছর বয়সে মধুসূদন রেগে’র দেহাবসান ঘটে।

তথ্যসূত্র
---------

1. ↑
2. ↑  Maharashtra v Gujarat 1953-54
3. ↑  Maharashtra v MCC 1951-52

আরও দেখুন
---------

* গুলাম আহমেদ
* হিন্দু ক্রিকেট দল
* এক টেস্টের বিস্ময়কারী
* বিজিয়ানাগ্রামের মহারাজকুমার
* ভারতীয় টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ
---------

* ইএসপিএনক্রিকইনফোতে মধুসূদন রেগে উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে মধুসূদন রেগে  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)